system
Răspunde în limba română, în stilul Wikipedia, cat mai corect gramatical.
user
Ce poți relata despre Voce peste IP?
assistant
Voce peste Protocol de Internet (în , VoIP), numită și Telefonie IP sau Telefonie Internet este procesul de transmitere a conversațiilor vocale umane prin legături de date de tip IP sau prin rețele în care este folosit acest protocol.

Descriere 
Telefonia IP se caracterizează prin conversia vocii în pachete de date ce se transmit prin rețele IP de la sursă la destinație, unde sunt puse din nou în ordinea inițială și convertite înapoi în semnale acustice. Cea mai cunoscută rețea IP este Internetul, conectând milioane de utilizatori la nivel mondial. Alte rețele IP sunt cele interne ale companiilor, rețele private între utilizatori sau diferite instituții.

Avantajul principal al VoIP față de telefonia clasică este prețul redus, datorat faptului că se utilizează rețeaua IP care poate fi folosită în același timp și pentru alte servicii, precum navigare web, e-mail, e-banking și multe altele. Utilizatorul își poate folosi serviciul VoIP indiferent de locul unde se conectează la Internet. D.p.d.v. tehnic este astfel posibil să locuiască într-o zonă geografică și să aibă număr de telefon dintr-o altă zonă geografică (stat, țară, continent). Totuși, în ultima vreme, tendința pe plan mondial este ca astfel de numere să fie evitate.

Exemple de beneficii aduse de VoIP 
 persoane locuind în SUA (sau oricare altă țară) pot avea număr de telefon românesc; costul convorbirii din SUA în România, de exemplu, e mai mic decât prin alte metode) și în plus cei din România pot suna fără prefix și fără tarife internaționale, formând și plătind ca pentru un număr local.
 români locuind în România pot avea număr de telefon american.
 mobilitate ridicată - utilizarea telefonului VoIP în călătorii, vacanțe - atâta timp cât există conexiune internet la destinație (hotel, familie, prieteni).

Protocoale folosite în VoIP 
O convorbire telefonică este formată din două părți distincte: semnalizarea (trimiterea numărului, a semnalelor de sunat, ocupat etc.) și partea de media (transmiterea efectivă a vocii sau a datelor). Aceasta din urmă se face prin codarea semnalului cu un codec și împachetarea lui în pachete RTP. Semnalizarea se poate face cu unul din următoarele protocoale:

]]

 SIP
 H.323
 MGCP
 H.248
 IMS
 SCCP
 T.38 (pentru fax)

Protocoalele SIP, MGCP, H.248 și T.38 folosesc un protocol auxiliar, SDP, pentru descrierea caracteristicilor canalelor de media trimise.

Legături externe

Rețele publice VoIP 
 Skype
 Yahoo! Voice
 VOIPRO 
 Call Romania
 Magyar Phone

Applicații server VoIP 
 Asterisk PBX
 OpenSER SIP Server
 GNU Gatekeeper

Aplicații client VoIP 
Signal Private Messenger(Cryptografic)
Skype
 Yahoo! Messenger
 Google Talk
 Call Romania 
 VOIPRO

Pagini web despre VoIP